ΣΤΙΣ 10 ΑΥΓΟΥΣΤΟΥ 2017
Η ΔΗΜΟΣΙΟΓΡΑΦΟΣ ΚΙΜ ΒΑΛ ΤΑΞΙΔΕΨΕ ΜΕ ΤΟΝ ΕΦΕΥΡΕΤΗ ΠΙΤΕΡ ΜΑΝΤΣΕΝ
ΣΤΟ UC3 NAUTILUS, ΤΟ ΑΥΤΟΣΧΕΔΙΟ ΥΠΟΒΡΥΧΙΟ ΤΟΥ
ΤΟ ΕΠΟΜΕΝΟ ΠΡΩΙ ΕΙΧΑΝ ΕΞΑΦΑΝΙΣΤΕΙ
Nautilus, ανάφερε τοποθεσία.
Nautilus FPET 107, ανάφερε τοποθεσία.
Προς όλα τα σκάφη στην περιοχή της Κοπεγχάγης,
αναζητάμε το Nautilus, ιδιωτικό υποβρύχιο, μαύρο, μήκος 18 μέτρων.
Αν ξέρετε κάτι, καλέστε την Υπηρεσία Θαλάσσιας Διάσωσης.
ΔΙΑΣΩΣΤΙΚΟ ΑΕΡΟΔΡΟΜΙΟΥ ΚΟΠΕΓΧΑΓΗΣ
Οι ειδήσεις σήμερα.
Γίνεται έρευνα για ένα ιδιωτικό υποβρύχιο που εξαφανίστηκε τη νύχτα της Πέμπτης.
Επέβαιναν μια δημοσιογράφος κι ο ιδιοκτήτης,
ο Δανός εφευρέτης Πίτερ Μάντσεν,
γνωστός για το εθελοντικό πρόγραμμα κατασκευής πυραύλων.
Ο Πίτερ έφυγε χτες τη νύχτα με μια δημοσιογράφο.
Ανησυχούμε πολύ.
Δεν γύρισε.
Ναι, δεν ξέρουμε τι συμβαίνει.
Το ερευνά και η ακτοφυλακή.
Ναι, δεν είμαστε μόνο εμείς.
Υπάρχει ακόμα ελπίδα να βρεθούν ζωντανοί. Έχουν αέρα για 24 με 30 ώρες.
-Ποια είναι η δημοσιογράφος; -Δεν ξέρω ποια είναι ή πότε έφυγαν.
Ίσως κάνει μεγάλη διαφορά.
Σου είπε τίποτα;
Όχι, δεν ήξερα ότι θα ταξίδευε.
Και είναι για δουλειά, όχι ραντεβού;
Θα έκανε τέτοια καμώματα, αλλά φαίνεται πως όχι.
Είπαν ότι είδαν το υποβρύχιο δίπλα στο Άμεγια.
Το βρήκαν;
Όχι, αλλά στέλνουν ελικόπτερο τώρα.
Είδαν κάτι δίπλα στη γέφυρα προς τη Σουηδία.
Κάτι είναι εκεί, το εντόπισα. Nautilus.
Τον βρήκαν.
Πού; Μη σταματάς να τρέχεις.
Θα έρθουν σε λίγες ώρες. Πάνε στο Ρέφσελουν τώρα.
Οπότε…
Ξέρουμε μόνο ότι τον βρήκαν.
Τι μέρα κι αυτή.
Τους φαντάζεσαι παγιδευμένους στο νερό, να τους απομένουν λίγες ώρες μόνο.
Είναι ανακούφιση.
Δυόμισι ώρες.
Θα είναι εδώ σε δυόμισι ώρες.
Βυθίστηκε.
Συγγνώμη, δεν το άκουσα στα αγγλικά.
Έγινε μια ανάρτηση.
"Ξέρουμε από το διασωστικό ελικόπτερο ότι το υποβρύχιο βυθίστηκε.
Ο Πίτερ στεκόταν στον πύργο".
-Βυθίστηκε, όντως. -Ναι.
Ας μείνουμε στα γεγονότα.
Το μόνο που ξέρουμε
είναι ότι το UC3 Nautilus βυθίστηκε για κάποιον άγνωστο λόγο.
Μόνο η δημοσιογράφος και ο Πίτερ το γνωρίζουν αυτό.
Αλλά είναι και οι δύο καλά, που είναι…
το πιο σημαντικό.
Εντάξει, τα λέμε.
Το πρόβλημα είναι ότι…
το διασωστικό έχει μόνο τον Πίτερ.
Φαίνεται πως άφησε τη δημοσιογράφο στην ακτή χτες το βράδυ.
Αλλά ο φίλος της και οι δικοί της δεν έχουν νέα της.
Παράξενο που δεν ξέρουν τίποτα για εκείνη.
Αν βγήκε χτες, γιατί δεν επικοινώνησε με τον φίλο της και τους δικούς της;
-Κάτι δεν στέκει. -Πού να είναι;
Πίτερ.
Είσαι καλά;
Καλά είμαι, λίγο λυπημένος.
-Λυπημένος; -Προφανώς.
Είδα το Nautilus να βυθίζεται.
Τώρα είναι;
Έκανα μια δοκιμή κι έπαιζα με μερικά πράγματα.
Υπήρξε βλάβη στη δεξαμενή έρματος.
Δεν ήταν κάτι σοβαρό, μέχρι που πήγα να το διορθώσω.
Τότε έγινε πολύ σοβαρό.
Βυθίστηκε σε 30 δευτερόλεπτα, δεν πρόλαβα να κλείσω τις καταπακτές.
Δεν πειράζει, θα ήμουν ακόμα εκεί κάτω.
Και η επιβάτριά σου;
Δεν ήταν κανείς άλλος μέσα, μόνο εγώ.
Πού είναι, γιατί δεν έχει εμφανιστεί;
-Ποια; -Η δημοσιογράφος.
Μόνο ό,τι είπε ο Πίτερ ξέρω.
Και τώρα μιλάει στην αστυνομία;
Ναι, ελπίζω να τη βρουν.
…στην ακτή. Τώρα αγνοείται.
Ο Μάντσεν συνελήφθη και βρίσκεται υπό κράτηση.
ΕΜΑ ΣΚΗΝΟΘΕΤΡΙΑ
Λοιπόν, κάνω έρευνα στο ίντερνετ
και βρίσκω ένα TED Talk ενός Πίτερ Μάντσεν.
Είναι ένας διάσημος Δανός που έχει φτιάξει τρία υποβρύχια.
Τώρα θέλει να πάει στο διάστημα με έναν αυτοσχέδιο πύραυλο.
Έχει λίγη χρηματοδότηση,
λίγες δωρεές και λεφτά από τις διαλέξεις του.
Έχουν έρθει από όλον τον κόσμο στη Δανία να τον βοηθήσουν.
Του έγραψα και του πρότεινα να γυρίσω ντοκιμαντέρ για τον πύραυλό του.
Ορίστε τι μου απάντησε.
"Έμα, θα μπεις σε έναν λάκκο με φίδια.
Σου γράφω μέσα σε μια μηχανική φάλαινα,
το υποβρύχιο βαλλιστικών πυραύλων Nautilus.
Απόψε αυτό είναι το σπίτι μου, νιώθω πολύ ασφαλής εδώ.
Αλλά το εργαστήριο, που αποκαλούμε RML εδώ,
είναι κάτι περισσότερο.
Είναι μια τρελή ιστορία συνεργασίας,
μεγάλων φιλοδοξιών,
δέσμευσης και θάρρους των ανθρώπων γύρω από το διαστημικό εργαστήριο.
Με εκτίμηση, Πίτερ Μάντσεν".
-Εντάξει. -Ναι.
Πώς είσαι;
Είναι παγκόσμια πρεμιέρα.
Πρώτη φορά στην ιστορία του διαστημικού εργαστηρίου,
αποκαλύπτω τον Αυτοκρατορικό Καταστροφέα Άστρων
που θα με πάει στη στρατόσφαιρα
και παραπέρα, στο διάστημα.
Αυτό φτιάχνουμε.
Ένα επιβατικό σκάφος διηπειρωτικών βαλλιστικών πυραύλων.
Βλέπεις;
Ωραίο είναι.
Και γαμώ είναι.
-Τι αποστολή έχει το RML; -Να πραγματοποιούμε όνειρα.
Να παίζουμε σε ένα παλιό ναυπηγείο
και να πραγματοποιούμε κάθε τρελή ιδέα.
Είναι υπέροχο αυτό εδώ.
Έχει 720 τρίγωνα,
και θα γίνει διαστημικός σταθμός.
Αλλά εδώ παίζουν επίσης οι ασκούμενοι και οι εθελοντές.
Δεν πληρώνονται,
αλλά έρχονται να συμμετάσχουν σε κάτι τεράστιο.
Θα μείνουμε στην ιστορία ως σπουδαίοι ήρωες
ή ως σπουδαίοι εγκληματίες, κι εγώ λέω εγκληματίες.
Θέλουμε να στείλουμε άνθρωπο στο διάστημα.
Θα εκτοξεύσουμε τρεις πυραύλους στη Βαλτική Θάλασσα
το καλοκαίρι του 2017.
Δεν θα είναι όνειρο για πολύ ακόμα.
Ναι.
Όχι, κάτσε κάτω.
Ναι, κάθομαι. Είμαι ήρεμος. Εσύ είσαι ήρεμος;
Όχι.
Η διεύθυνση πτήσεων εδώ.
Ο κινητήρας έχει σβήσει, η περιοχή είναι ασφαλής και ανοιχτή.
Ωραία.
Τέλεια. Μάιερ.
Κόλλα το.
Όχι.
Πολλά χρόνια ήθελα πολύ να κάνω κατάδυση με υποβρύχιο.
Η σύζυγός μου μου έκανε δώρο Χριστουγέννων
μια ευκαιρία να πάω στο υποβρύχιο του Πίτερ.
Βρήκα κάποιον με το ίδιο πάθος για την επιστήμη και τη μηχανική.
Θα έλεγα ότι το 2007
ξεκίνησε πραγματικά η σχέση μας, η φιλία μας.
Πάνε πάνω από δέκα χρόνια.
Η ιδέα είναι ότι αν έχουμε μια βασική ομάδα,
μπορούμε να βρούμε κόσμο να το καταφέρουμε.
Στην αρχή το έβλεπα από το παράθυρό μου
και έμοιαζε με εργαστήριο.
Εξοπλισμοί παντού, κι εγώ ήμουν σε φάση "Τι είναι αυτά;"
Κι αυτός λέει "Είναι ένα διαστημικό εργαστήριο".
Και έμεινα με το στόμα ανοιχτό.
"Διαστημικό εργαστήριο;"
Διαστημικοί πύραυλοι; Πλάκα κάνεις;
Πρέπει να συμμετάσχω σε ό,τι κάνεις.
Γράφουμε ιστορία.
Ο Πίτερ είναι ο πιο…
Από εδώ ο Πίτερ Μάντσεν.
…επικός άνθρωπος που υπάρχει.
Είναι καλλιτέχνης.
Έχει προσωπικότητα καλλιτέχνη.
Λέει "Είσαι σαν εμένα, πας όπου φυσά ο άνεμος, είσαι αυθόρμητη".
Γι' αυτό ταιριάζουμε.
Καταλαβαινόμαστε, μοιραζόμαστε το ίδιο πάθος.
Ξέρει πώς να μου φτιάχνει τη διάθεση, όταν νιώθω ότι δεν αξίζω τίποτα.
Ξέρει πώς να μου λέει ότι είμαι υπέροχη όπως είμαι.
Ετοιμαστείτε για ενημέρωση.
Σήμερα θα εκθέσουμε τον αστροναύτη μας σε μεγάλη επιτάχυνση.
Θα το κάνουμε περιστρέφοντας τον φυγοκεντρωτή που φτιάξαμε έξω.
Έκανα αίτηση για πρακτική άσκηση, λόγω του Πίτερ.
Φαινόταν ξεχωριστός.
Φαινόταν διαφορετικός, και πάντα ήθελα να τον γνωρίσω.
Είχε ωραία βίντεο στο YouTube, ήταν και στην τηλεόραση.
Λένε ότι είμαι τρελός και θα πεθάνω.
Κι αυτοί θα πεθάνουν τελικά,
και δεν θα περάσουν καλά κάνοντας τέτοια πράγματα.
Σκεφτόμουν ότι θα ήθελα πολύ να ήμουν σαν αυτόν.
Έχεις μπει στο υποβρύχιο; Είναι ωραία.
Ο Πίτερ έχει μια ιδέα για το πώς μπορεί να γίνει κάτι.
Είναι ένας συνδυασμός τρέλας
και καινοτομίας.
Έλεγχος ασυρμάτου, τομέας ένα.
Τομέας ένα, εντάξει.
Τομέας δύο;
Τομέας δύο, εντάξει.
Θα έμπαινες στον πύραυλο;
Χριστέ μου, συμβαίνει.
Γι' αυτό είμαι εδώ.
…έξι,
πέντε, τέσσερα, τρία, δύο, ένα.
Φίλοι μου, όλα καλά.
Εντάξει. Είναι τέλεια.
Θαυμάσια μέρα.
Σου είπα ότι θα σε ξανάβλεπα.
-Ωραία μαθηματικά. -Ευχαριστώ.
Πείτε όλοι "Ναι".
-Ναι. -Ναι.
Ναι.
ΜΙΑ ΜΕΡΑ ΜΕΤΑ ΤΗΝ ΕΞΑΦΑΝΙΣΗ 11 ΑΥΓΟΥΣΤΟΥ 2017
Δεν έχουμε στοιχεία.
-Δεν έχουμε. -Όχι.
Το μόνο που ξέρουμε είναι ότι ο Πίτερ είναι ασφαλής.
Δεν ξέρουμε τίποτα για την επιβάτρια.
Φυσικά, θέλουμε να μάθουμε ποια ήταν μαζί του.
Μια Σουηδή δημοσιογράφος;
Δεν ξέρω.
Δεν είναι παράξενο να έχουμε άλλους, δημοσιογράφους, μέσα.
Το φρικτό είναι
ότι η δημοσιογράφος δεν έχει βρεθεί ακόμα.
Είναι απολύτως συγκλονιστικό.
Όπως ξέρω τον Πίτερ Μάντσεν και το πώς φέρεται πάντα,
αν ήταν μαζί όταν βυθίστηκε το υποβρύχιο, θα είχε προσπαθήσει να τη βοηθήσει.
Δεν υπάρχουν ενδείξεις ότι την άφησε χτες τη νύχτα
στην Κοπεγχάγη και μετά έφυγε μόνος του.
Κανείς δεν ξέρει πού βρίσκεται, και είναι φρικτό.
Η οικογένειά της κι ο φίλος της δεν ξέρουν πού είναι.
Πρέπει να είναι συγκλονισμένοι.
Ίσως την πήγε κάπου
και μετά ο Πίτερ έφυγε ή ήθελε να πάει πίσω,
κι εκείνη δεν το ήξερε, ίσως.
Είμαι περίεργος για τη δημοσιογράφο.
Τα τελευταία νέα.
Ο Πίτερ Μάντσεν κατηγορείται για τον φόνο μιας Σουηδής δημοσιογράφου.
Ο φίλος της γυναίκας σήμανε συναγερμό, όταν εκείνη δεν επέστρεψε.
Λέει ότι την άφησε στο Ρέφσελουν.
-Κατηγορείται ότι τη σκότωσε; -Ναι.
Τι;
Ο Πίτερ λέει για τη Σουηδή δημοσιογράφο
ότι την άφησε στο Ρέφσελουν χτες τη νύχτα.
Εντάξει.
Δεν θα είχε επικοινωνήσει με τον φίλο της;
Μόνο αυτός λέει ότι αποβιβάστηκε.
-Ναι. -Ναι.
Ναι, είναι σίγουρα ύποπτο.
Ναι.
Η αστυνομία αναζητά την αγνοούμενη δημοσιογράφο
και ζητά, αν έχετε πληροφορίες, να καλέσετε την αστυνομία της Δανίας.
Η Κιμ Βαλ έχει δημοσιεύσει άρθρα παγκοσμίως σε πολλά έντυπα,
συμπεριλαμβανομένων των New York Times, Harper's Magazine και The Guardian.
Έχει βραβευτεί για άρθρα για την κλιματική αλλαγή
και για τις δοκιμές πυρηνικών στις Νήσους Μάρσαλ.
Η Βαλ είχε ζητήσει συνέντευξη από τον Μάντσεν μήνες πριν,
για ένα άρθρο στο περιοδικό Wired.
Η αστυνομία συνεχίζει την αναζήτηση. Ο Μάντσεν είναι υπό κράτηση.
Θα σας ενημερώσουμε, όταν έχουμε νέα.
ΔΥΟ ΜΕΡΕΣ ΜΕΤΑ ΤΗΝ ΕΞΑΦΑΝΙΣΗ 12 ΑΥΓΟΥΣΤΟΥ 2017
Ο Πίτερ Μάντσεν κατηγορείται για τον φόνο της 30χρονης.
Αυτός αρνείται την κατηγορία.
Ποιος είναι αυτός;
Το υποβρύχιο βρέθηκε στον κόλπο Κουγκ.
Θα ανασυρθεί και ερευνηθεί.
Είναι ένας δημοσιογράφος απ' έξω.
Τώρα μπορούμε μόνο να κρατήσουμε χαμηλούς τους τόνους
για μερικές μέρες.
Ας ελπίσουμε να βρεθούν στοιχεία για την εξαφάνιση της γυναίκας.
Νομίζω ότι η οικογένειά της και όλοι χρειάζονται να καταλάβουν τι της συνέβη.
Δεν καταλαβαίνω γιατί πρέπει να έχει κάποια σχέση ο Πίτερ.
-Ας δούμε τι θα γίνει τις επόμενες μέρες. -Γεια.
Τι θα κάνατε αν έπεφτε άτομο στο νερό;
Ίσως δεν μπορούσε να καλέσει κανέναν,
το άτομο χάθηκε, δεν είχε σωσίβιο και δεν μπορούσε να τη δει.
-Ναι. -Ήταν σκοτάδι και φρίκαρε.
Δεν νομίζω ότι η αστυνομία ξέρει, μόνο ο Πίτερ ξέρει.
Θα δούμε.
-Ανασύρουν το υποβρύχιο τώρα. -Ναι.
Ελπίζω να είναι ζωντανή.
-Ναι. -Ναι.
Το ελπίζω.
Λέει ότι την άφησε στη στεριά κοντά στο εστιατόριο Halvandet.
Η αστυνομία εξετάζει βίντεο ασφαλείας από το εστιατόριο και την προβλήτα.
11 ΜΗΝΕΣ ΠΡΙΝ ΤΗΝ ΕΞΑΦΑΝΙΣΗ 2 ΣΕΠΤΕΜΒΡΙΟΥ 2016
Πίσω μας είναι το υποβρύχιο,
το σκάφος ελέγχου για το σύστημα εκτόξευσης των πυραύλων.
Του κάνουμε συντήρηση.
Όταν τελειώσουμε, θα είναι έτοιμο να πλεύσει.
Γεια.
Θέλω να σου μιλήσω σήμερα, όποτε μπορείς.
Ποτέ δεν είναι καλή ώρα.
Ναι.
Τέσσερα, τρία, δύο, ένα, μηδέν.
Εκτόξευση.
Έχω πολύ λίγη εμπειρία στο να μετράω προς τα πάνω.
Πέρα από το RML, σε αυτό το νησί υπάρχει και η Copenhagen Suborbitals,
η άλλη ομάδα με τον ίδιο στόχο,
να εκτοξεύσει τον πρώτο ερασιτέχνη αστροναύτη.
Πάμε πίσω, πριν πάει στραβά.
Εντάξει.
Η Copenhagen Suborbitals ξεκίνησε το 2008.
Δούλευα στο Nautilus μερικά χρόνια.
Όταν ολοκληρώθηκε το Nautilus,
ήξερα ότι μετά ήθελα να δουλέψω σε πυραύλους.
Ξεκίνησα την Copenhagen Suborbitals με τον Κρίστιαν φον Μπένγκτσον.
Επένδυσα έξι χρόνια από τη ζωή μου στη CS.
Κάθε δεκάρα που μπορούσα να αποκτήσω πήγαινε σε αυτό το πρότζεκτ.
Κάναμε φανταστικές εκτοξεύσεις.
Έγιναν ειδήσεις σε όλον τον κόσμο.
Λίγο πριν την τελευταία μας εκτόξευση,
θυμάμαι να με καλούν στο γραφείο του Κρίστιαν.
Μου λέει "Πίτερ, δεν ξέρω αν μπορώ να σε αφήσω να πας στην εκτόξευση".
"Εντάξει, άρα να φτιάξω τον πύραυλο, κι εσύ θα φροντίσεις να εκτοξευτεί;"
"Κάτι τέτοιο".
Δεν μου φαινόταν σωστό.
Την έκανα πάλι, κατέληξα να έχω αφεντικό.
Αν θέλω να κάνω κάτι, να χρειάζομαι άδεια.
Αν είμαι τυχερός, ίσως με αφήσει να πάω στις εκτοξεύσεις.
Των πυραύλων μου. Τι κάνω εδώ;
Δεν είχε κανένα νόημα να είμαι εκεί, γι' αυτό έφυγα.
Ήταν μια διαδικασία όπου όλοι όσοι ήξερα,
με λίγες εξαιρέσεις, λίγους φίλους, τη σύζυγό μου,
δεν ήταν απλώς όχι φίλοι μου, αλλά αντίπαλοί μου.
-Φαίνονται από εδώ, πρέπει να είναι… -Ναι, στα 85 μέτρα.
Συχνά το βλέπω σαν την απόσταση στον Α' Παγκόσμιο.
Είχες την ουδέτερη ζώνη και το συρματόπλεγμα από γύρω.
Και έχουν πει "Δεν θα το λύσουμε ποτέ αυτό το πρόβλημα.
Θα σε αγνοούμε για πάντα.
Δεν θα κάνουμε ποτέ ειρήνη".
Αυτά είχα να πω για το θέμα.
Ναι, το βγάλαμε από τη μέση.
Η υπόθεση μοιάζει να βγήκε από μυθιστόρημα μυστηρίου.
Τι συνέβη σε μια δημοσιογράφο, που ίσως είναι νεκρή,
αφού μπήκε σε ένα ιδιωτικό υποβρύχιο για συνέντευξη με έναν γνωστό εφευρέτη;
Η δις Βαλ έκανε έρευνα για το περιοδικό Wired
για τον ανταγωνισμό ανάμεσα στον Μάντσεν και την Copenhagen Suborbitals,
γνωστή και ως CS.
Δεν υπάρχουν νέα της Κιμ Βαλ από τότε.
Το υποβρύχιο ανασύρθηκε το Σάββατο.
Μέσα δεν βρέθηκε καμία, νεκρή ή ζωντανή.
Στο μεταξύ, η αναζήτηση συνεχίζεται για τη δίδα Βαλ ή τη σορό της.
Εδώ είναι το στούντιό μου.
Εκεί πέρα η Κιμ
και ο Ούλου έχουν το δικό τους στούντιο.
Μετακομίζουν στο Πεκίνο την Τρίτη.
Το Nautilus κανονικά βρίσκεται πέντε λεπτά από εδώ με τα πόδια.
Σκέφτηκα ότι ίσως χάθηκε και περπάτησε προς τα εδώ.
Ίσως έπεσε ή…
Επειδή είναι τελείως σκοτάδι,
όταν δύσει ο ήλιος.
Πάνε τρεις μέρες τώρα.
Ακόμα δεν νιώθω το σώμα μου.
Είπαν "Ο Πίτερ κατηγορείται για φόνο".
Όταν το ακούς αυτό,
τα πάντα παγώνουν…
σε αυτήν τη στιγμή.
Του μίλησες εκείνη τη βδομάδα;
Του μιλούσα κάθε μέρα.
Βασικά, το τελευταίο πράγμα που μου έγραψε ήταν
"Το Nautilus πλέει πολύ ωραία, πάμε μια βόλτα αύριο".
Τη μέρα που εξαφανίστηκε;
Ναι.
Μόνο μία φορά συνάντησα την Κιμ.
Έμενε με τον φίλο της σε μια φίλη μου.
Θέλω πολύ να βρω στοιχεία ότι την έχουν απαγάγει.
Πιο πολύ με νοιάζει να τη βρω τώρα, αλλά και να βοηθήσω τον Πίτερ.
Νομίζω ότι μπορώ να βοηθήσω τον Πίτερ, αν τη βρω το συντομότερο δυνατόν.
Ξέρω μέσα μου ότι ο Πίτερ είναι αθώος.
Ο φίλος της Κιμ
με ρώτησε…
"Πιστεύεις ότι ο Πίτερ μπορεί να τη βίασε και να τη σκότωσε;"
Του απάντησα "Όχι".
"Όχι, ποτέ".
Δεν είναι περίεργο που δεν είναι τόπος εγκλήματος εδώ;
Δεν πήραν σκληρούς δίσκους ή στικάκια, δεν καταλαβαίνω.
-Οτιδήποτε… -Στοιχεία.
Το κάνουν αυτό πολύ συχνά.
Με εκπλήσσει που δεν το κάνουν εδώ τώρα.
Τα λάπτοπ του Πίτερ είναι ακόμα επάνω.
Περίεργο. Κανείς δεν με ρώτησε
αν ήταν εδώ εκείνη ή αν την είδα.
Αν ήμουν η αστυνομία, θα πήγαινα τριγύρω
και θα ρωτούσα κόσμο αν ξέρει γι' αυτήν ή…
-Δεν άκουσα να μίλησαν σε κανέναν. -Θα έβαζα φωτογραφίες παντού.
"Πότε την είδατε τελευταία;"
Ναι, αλλά δεν υπάρχουν κάμερες εκεί όπου υποτίθεται ότι βγήκε;
Δηλαδή, υπάρχουν κάμερες παντού.
-Ίσως ξέρουν περισσότερα από εμάς. -Ναι.
Ερευνητές στη Δανία λένε ότι το υποβρύχιο όπου θεάθηκε τελευταία η δημοσιογράφος
βυθίστηκε εσκεμμένα.
Η αστυνομία ανακρίνει ακόμα τον ιδιοκτήτη, Πίτερ Μάντσεν.
Εδώ;
Αρχικά είπε ότι άφησε τη δημοσιογράφο, Κιμ Βαλ, ώρες νωρίτερα.
Σκατά.
Δεν ξέρω. Κάπως πρέπει να βυθίζεται.
Πώς λες;
Ο ευκολότερος τρόπος θα ήταν να ανοίξει η βαλβίδα.
Εδώ είναι ο κύριος αεραγωγός.
Μεταφέρει αέρα υψηλής πίεσης.
Με τον πίνακα ελέγχου εδώ μπορείς να αδειάσεις τις δεξαμενές.
Αυτή είναι για την κύρια δεξαμενή.
Ωραία.
Μας δίνει παγκόσμια κυριαρχία.
Θα μπορούμε να κηρύξουμε υποβρύχιο πόλεμο στον εχθρό.
-Να το δοκιμάσεις. -Ναι.
Θα κάνουμε ξαφνική επίθεση στην εξέδρα εκτόξευσής τους.
Τρελό.
Κι ένας χαζός μπορεί να δει ότι και οι δύο βαλβίδες είναι ανοιχτές.
Δεν θέλει πολύ μυαλό για να δεις
ότι έγινε εσκεμμένα.
Θα μπορούσε και πάλι
να είχε συμβεί κάτι πολύ κακό στο υποβρύχιο
με αυτούς τους δύο μέσα.
ΠΕΝΤΕ ΜΗΝΕΣ ΠΡΙΝ ΤΗΝ ΕΞΑΦΑΝΙΣΗ 23 ΑΠΡΙΛΙΟΥ 2017
Έμα, με ακούς;
Πάρε βίντεο το πηδάλιο και την προπέλα, θα γυρίσω το πηδάλιο.
Όλα δουλεύουν.
Να μου λες αν η κάμερα γράφει ή όχι, Έμα.
Περίμενες να γυρίσεις και ταινία με υποβρύχιο;
Το έλπιζα. Μέσα από αυτό σε γνώρισα.
Ξέρεις, είναι…
Οι κριτικοί θα πουν ότι η ταινία δεν ξέρει τι θέλει.
Να πάει πάνω ή κάτω. Κάνει και τα δύο, και είναι τελείως λάθος.
Δεν θα έχει… Πώς λένε τις κατάλληλες για παιδιά;
-Με γονική συναίνεση. -Θα δώσει κακές ιδέες στα παιδιά.
Το είπες καλά όταν είπες ότι θα είστε είτε ήρωες είτε εγκληματίες.
Είπα ότι θα μείνουμε στην ιστορία ως σπουδαίοι ήρωες ή εγκληματίες.
Θα πεθάνεις, το θέμα είναι με πόσο πόνο.
Η ζωή σου θα τελειώσει με πτώση, ό,τι και να κάνεις.
-Ναι. -Ισχύει για όλους μας.
Μπορούμε μόνο να περάσουμε λίγο καλά
στον δρόμο προς την πτώση,
για να κάνουμε την πιο θεαματική πτώση.
Το Nautilus επισκευάστηκε, επιστρέφει στο νερό.
-Έμα, το απολαμβάνεις. -Ναι.
-Το βλέπω. Θες ήχο; -Ναι, παρακαλώ. Το έχω στην τσέπη μου.
Άλαν, βάζουμε τις αλυσίδες τώρα.
Πάει στο νερό σήμερα, χρειάζεται στη μάχη.
Θα γίνει το σκάφος ελέγχου για την εκτόξευση του πυραύλου.
Πώς νιώθεις, Πίτερ;
Μεγάλη χαρά.
Προχωρώ από το επαγγελματικό μου διαζύγιο με την Copenhagen Suborbitals.
Μεγάλη μέρα για το διαστημικό εργαστήριο.
Το πίσω μέρος θα είναι ψηλά.
Το πίσω μέρος θα είναι πολύ ψηλά. Θα δούμε.
Γέρνουμε λίγο μπροστά.
Πολύ μακριά. Πίσω ολοταχώς.
Σε ένα υποβρύχιο, είσαι ασφαλής όταν έχεις καταδυθεί.
Κλείνεις τις καταπακτές, ανοίγεις τις βαλβίδες,
και γλιστράς κάτω από την επιφάνεια
σε ένα σιωπηλό και γαλήνιο περιβάλλον.
Στο Nautilus άρχισα να συνειδητοποιώ ότι όλα είναι δυνατά.
Ότι ακόμα και το πιο αφάνταστο όνειρο μπορεί να γίνει πραγματικότητα,
αν το πάρεις απόφαση.
Σχετικά με την έρευνα της "υπόθεσης του υποβρυχίου",
θέλουμε να κάνουμε μια ανακοίνωση στον τύπο.
Υποθέτουμε ότι ψάχνουμε για ένα πτώμα.
Ψάχνουμε κυρίως στην περιοχή γύρω από τον κόλπο Κουγκ
στη δανική και στη σουηδική πλευρά.
Δεν έχουμε απτά στοιχεία για το πού θα έπρεπε να ψάξουμε.
11 ΜΕΡΕΣ ΜΕΤΑ ΤΗΝ ΕΞΑΦΑΝΙΣΗ 21 ΑΥΓΟΥΣΤΟΥ 2017
Ο ιδιοκτήτης του υποβρυχίου είπε στην αστυνομία της Δανίας
ότι η δημοσιογράφος πέθανε
σε ατύχημα στο σκάφος και την έθαψε…
Τώρα λέει ότι πέθανε και την έθαψε στη θάλασσα.
Γίνεται εκτεταμένη αναζήτηση για να βρεθεί η Κιμ Βαλ.
Ο φίλος της ανέφερε την εξαφάνιση.
Γι' αυτό βύθισε το υποβρύχιο. Βγάζει νόημα.
Πίστευε ότι θα τους έπειθε όλους.
Θα μείνει ως ατύχημα, για να μην τη βρουν ποτέ.
Αλλά μπορεί και να τη σκότωσε.
Γιατί το λες αυτό; Γιατί να το κάνει;
Ναι, αλλά γιατί να τη θάψει στη θάλασσα;
Γιατί να το κάνει αυτό;
Είναι η 28η…
Ιουλίου 2015; 2017;
Άλλη μια μέρα στον παράδεισο.
Σήμερα θα καθελκύσουμε την εξέδρα εκτόξευσης.
ΔΥΟ ΒΔΟΜΑΔΕΣ ΠΡΙΝ ΤΗΝ ΕΞΑΦΑΝΙΣΗ 28 ΙΟΥΛΙΟΥ 2017
-Δεν ενοχλείτε η μία την άλλη; -Είμαστε…
-Να τη διώξω; -Όχι.
Σωστά.
-Δεν τα βάζεις με την Αυστραλία. -Λυπάμαι.
-Έμα, λήγει εδώ. -Με αντικαθιστούν.
Αγόρασα την εταιρεία σου, δουλεύεις για μένα τώρα.
-Έχω δουλειά; -Ναι.
Να γυρίσω στη δουλειά;
Ναι.
Έχουμε δύο βδομάδες μέχρι την εκτόξευση.
Είναι σημαντική μέρα, ένας θεός ξέρει αν θα πάει καλά.
Έχω φτιάξει άλλη μια εξέδρα με την Copenhagen Suborbitals.
Αυτό είναι το πιο προηγμένο και περίπλοκο δομικά σημαντικό πράγμα που έχω φτιάξει.
Δεν με ενοχλούν τα φορτηγά, αν είναι δικά μας.
Τι κάνεις εδώ;
Σε επιτάσσουμε, σε χρειαζόμαστε.
Είναι εθνική προτεραιότητα να πάω στο διάστημα.
Σταματήστε, πρέπει να γυρίσει, είναι λάθος.
Δεν είναι παράλληλα, να πάρει. Ανοίξτε τα μάτια σας.
Ο Πίτερ έχει μαζέψει πολύ αφοσιωμένους φοιτητές μηχανικής.
Απ' όσο ξέρω, ο Πίτερ δεν έχει ολοκληρώσει σπουδές μηχανικής.
Είναι πολύ δύσκολο γι' αυτόν να μείνει οργανωμένος,
να σχεδιάσει ένα έργο, να ακολουθήσει το πρόγραμμα.
Είναι πολύ δύσκολο γι' αυτόν.
Γιατί τα φτιάχνω αυτά, όταν το έχω ξανακάνει;
Γάμα με.
Θα έχει νυχτώσει μέχρι να φτάσουμε όπου θα έπρεπε να ήμασταν το απόγευμα.
Δεν θέλετε να ανέβετε; Δεν θα βουλιάξει.
Όλα δουλεύουν όπως πρέπει.
-Είναι μεγαλύτερη από της CS. -Πότε εκτοξεύουν αυτοί;
Δεν ξέρω. Ξέρω ότι εκείνη δουλεύει, αυτή είναι πειραματική.
Ναι.
Αλλά ξέρω μέσα μου και πως, ό,τι και να πιστεύουν στη CS,
και οι δύο είναι σχεδιασμένες από τον Πίτερ.
Ας νομίζουν ότι είναι δική τους, ας νομίζουν ό,τι θέλουν.
-Και οι δύο έναν πατέρα έχουν. -Ναι.
Αλλά ξοδέψαμε υπερβολικά πολλά σήμερα.
Λοιπόν,
βρέθηκε ο κορμός μιας γυναίκας λίγο νότια της Κοπεγχάγης.
Στην περιοχή όπου βρήκαν τον Πίτερ με το υποβρύχιο.
Η αστυνομία θα κάνει μάλλον ανακοίνωση.
Νέες πληροφορίες για την εξαφάνιση μιας Σουηδής δημοσιογράφου.
Λέγεται Κιμ Βαλ.
Μια μεγάλη εφημερίδα λέει πώς είναι
"Η πιο εντυπωσιακή υπόθεση φόνου στη δανική ιστορία".
Παράξενο μυστήριο φόνου, άξιο σκανδιναβικής σειράς εγκλημάτων.
Το μυστήριο με τον εφευρέτη…
Ο Μάντσεν είναι διάσημος στη Δανία ως εφευρέτης.
Ο Μάντσεν είναι γνωστός στη Δανία, και η υπόθεση έχει σοκάρει τη χώρα.
Μια δημοσιογράφος με πάθος για συναρπαστικές ιστορίες
είναι στο επίκεντρο του δικού της μυστηρίου.
Ο Πίτερ Μάντσεν ισχυρίζεται ότι ο θάνατός της ήταν ατύχημα,
και ότι μετά πέταξε τη σορό της στη θάλασσα.
Καλημέρα.
Θέλω να εκφράσω συλλυπητήρια στους συγγενείς της Κιμ Βαλ.
Χτες τη νύχτα έπρεπε να τους πω ότι ταυτοποιήσαμε το DNA
της Κιμ Βαλ με τον κορμό που βρέθηκε.
Σχετικά με τη νεκροψία, μπορώ να προσθέσω ότι φαίνεται
πως υπάρχουν τραύματα στον κορμό.
Φαίνεται πως προκλήθηκαν με πρόθεση
να αφαιρεθούν τα αέρια και τα υγρά από το πτώμα,
ώστε να μην παρασυρθεί ή βγει στην επιφάνεια της θάλασσας.
Είχε δεθεί μέταλλο στο πτώμα,
πιθανώς για να διασφαλιστεί ότι θα βυθιζόταν.
Δύτες και διασώστες ψάχνουν στο νερό
κοντά στη θέση όπου βρέθηκε το πτώμα, αλλά δεν έχει βρεθεί κάτι άλλο.
Οι αρχές της Δανίας λένε ότι θα απαγγείλουν την κατηγορία του φόνου
στον άντρα που έχει συλλάβει η αστυνομία.
Πιστεύεις ότι τη σκότωσε; Λες να ήταν ατύχημα;
Ελπίζω να ήταν ατύχημα, αλλά αν δούμε τα στοιχεία,
όχι, δεν ήταν ατύχημα.
Ήθελε να το δοκιμάσει.
Να δει πώς είναι…
να αφαιρέσεις τη ζωή κάποιου.
Περπατήσαμε στην περιοχή, να δούμε αν θα βρίσκαμε την Κιμ.
Ψάξαμε σε όλη την περιοχή.
Σε θάμνους, σε χαμόδεντρα.
Ελπίζαμε, αν μπορούμε να το πούμε έτσι, ότι θα τη βρίσκαμε
με ένα σπασμένο πόδι ή κάτι.
Φυσικά, δεν τη βρήκαμε, για προφανείς λόγους.
Η όλη ιστορία που είχε πει,
η εξήγηση που λάβαμε από τα μέσα,
ήταν όλα ψέματα.
Απλώς…
Ακόμα δεν καταλαβαίνω.
-Όχι. -Ακόμα δεν καταλαβαίνω.
Έχει έρθει στο σπίτι μου.
Έχω μοιραστεί μαζί του την προσωπική μου ζωή.
Τον εμπιστευόμουν απόλυτα.
Ναι.
Το Σάββατο ήταν στα γενέθλιά μας, και μετά πάει και κάνει αυτό την Πέμπτη.
Είναι απλώς…
Δεν…
Ακόμα δεν θέλω να δω τον Πίτερ ως κακό άνθρωπο.
Ελπίζω να ήταν λόγω πανικού,
αλλά έτσι όπως το έκανε, δεν ήταν
αντίδραση πανικού.
Δείχνει προμελέτη να της κόψει τα άκρα,
να αδειάσει τα πνευμόνια της,
να δέσει μέταλλο στον κορμό για να βουλιάξει.
Όπως είπε η γειτόνισσά μου, ο ωκεανός δεν κράτησε το μυστικό.
Αλλά είμαι τρελή που δεν το περίμενα αυτό;
Υπήρχαν σημάδια που δεν πρόσεξα;
Μήπως στο μήνυμα που μου έστειλε
περιέγραφε τι επρόκειτο να κάνει;
Τι ήταν το μήνυμα;
Μου έστειλε κάτι αστείο, αλλά ήταν για πλάκα.
Σχεδόν δεν θέλω να το πω,
γιατί είναι πολύ δύσκολο να μην παρερμηνευτεί.
Έλεγα ότι ήθελα να με απειλήσει ο Πίτερ,
γιατί δεν μπορούσα να δουλέψω.
Είπα "Πίτερ, στείλε μου απειλητικά μηνύματα,
για να κάνω τη δουλειά μου".
ΧΑΧΑ!
Έγραφε "Θα σε δέσω στο υποβρύχιο, αν δεν το κάνεις.
Σχεδιάζω έναν φόνο
για διασκέδαση.
Θα γυρίσουμε ταινία με εσένα, και δεν θα έχεις επιλογή.
Θα σε κόψουμε κομμάτια".
Χάλια, γαμώτο.
Έχει κάποιο φωτάκι; Να δείχνει ότι…
Αυτόματη έκθεση. Χειροκίνητη.
Τότε το γυρνάς αυτό
και κλείνεις την πόρτα.
Και μετά γράφει ακάθεκτη.
Ανοίγεις την πόρτα.
Βλέπεις ότι γράφει.
Βλέπει το κρεβάτι.
Αυτή λέει "Κάμερα είναι;" Λέω "Ναι, κάμερα είναι".
Αλλά πρέπει να το δεις από τη σκοπιά
της πιθανότητας.
Εμείς είμαστε εδώ.
Ωραία.
Θες να πεις γεια στην κάμερα;
Βλέπεις πώς έχει.
Η Κιμ Βαλ πέθανε,
όταν από ατύχημα τη χτύπησε μια βαριά καταπακτή
σε ένα αυτοσχέδιο υποβρύχιο.
Αυτός είπε ότι την κρατούσε ανοιχτή, αλλά γλίστρησε και τη χτύπησε στο κεφάλι.
Η δημοσιογράφος…
Η εξήγηση του Μάντσεν είναι αδύνατον να εξακριβωθεί,
καθώς η υπόλοιπη σορός δεν έχει βρεθεί ακόμα.
Αν η εισαγγελία δεν βρει απτά στοιχεία και κίνητρο μέχρι τη δίκη,
ο Μάντσεν θα μπορούσε να αφεθεί ελεύθερος.
Από άποψη στοιχείων,
η αστυνομία χρειάζεται ένα στοιχείο που να δείχνει ότι όχι,
δεν τη χτύπησε στο κεφάλι η καταπακτή, κι αυτό ήταν.
Δεν ήταν ατύχημα αυτό.
Μην το λέτε ατύχημα.
Είναι απλώς…
Δεν πιστεύω ότι ήταν ατύχημα.
Έλεγε διαφορετικές εκδοχές,
όταν παρουσιάζονταν νέα στοιχεία.
Υποθέτω ότι τους ξεγέλασε όλους.
Όταν πας πάνω με τον πύραυλό σου, τι περιμένεις να πει ο κόσμος;
Τι λες να γίνει;
"Απίστευτο".
Αυτό περιμένω να πουν. "Είναι πολύ επικίνδυνο".
…αστυνομικά συμβόλαια μετά;
Πάντα προσπαθούσα, από όταν ήμουν παιδί,
να ξεγελώ τις αρχές ότι δεν τρέχει κάτι και μετά να δρω.
Από την πρώτη φορά που βγήκε καπνός από το εργαστήρι στο σπίτι μου,
κι αντιμετώπισα την πρώτη εξουσία, τον μπαμπά μου.
Έπρεπε να τον πείσω ότι δεν καιγόταν μαύρη πυρίτιδα.
Μου έμαθε να ξεγελώ τις αρχές,
να μην καταλαβαίνουν τι συμβαίνει.
Μέχρι να είναι αργά.
-Σε ανέκρινε η αστυνομία; -Ναι.
Τι σε ρώτησαν;
Για το υποβρύχιο, ειδικά για τα εργαλεία.
Παρόμοια κι εμένα,
αλλά τους ενδιέφεραν πολύ τα βίντεο που γυρίσαμε στις 10.
-Ναι. -Τη μέρα που έφυγε με την Κιμ.
Ναι.
Ανησυχώ ότι δεν έχουν πολλά στοιχεία
για να τον καταδικάσουν για φόνο με πρόθεση αντί εξ αμελείας.
Και, για τεχνικές λεπτομέρειες, μπορεί να γλυτώσει.
Υπάρχουν πολλά εναντίον του.
Είπε ότι τη χτύπησε η καταπακτή.
-Είναι αληθοφανές; -Δεν βγάζει νόημα.
Και δεν έδωσε στην αστυνομία πρόσβαση στον υπολογιστή του.
-Όντως; -Το ακούσατε;
-Ναι, τι ήταν αυτό; -Ναι.
Το απόγευμα κάποιος τον είδε να κρατά ένα πριόνι.
Ένα σιδεροπρίονο;
-Με πορτοκαλί λαβή και… -Για σίδερα ή για ξύλα;
Για ξύλα, νομίζω.
Τι το ήθελε στο υποβρύχιο;
Ακριβώς, δεν βγάζει νόημα.
Ρώτησαν για τη γυναίκα στο εργαστήριο;
Ναι, αν είχα δει την Κιμ Βαλ στο εργαστήριο. Δεν την είχα δει.
Αν τον είχα ακούσει να μιλά για εκείνη, και πάλι όχι.
Δεν ήξερα καν γι' αυτήν, μέχρι την επόμενη μέρα.
Αν το σχεδίαζε αυτό,
ίσως το σχεδίαζε για το επόμενο άτομο ή για την επόμενη γυναίκα.
"Με όποιον είμαι μόνος στο υποβρύχιο, όταν βρω ευκαιρία, θα το κάνω".
Ίσως δεν βρουν κανέναν λόγο να ήταν αυτή συγκεκριμένα.
Ίσως ήταν απλώς η πρώτη του ευκαιρία.
Με ρώτησε εκείνη τη βδομάδα αν θα πήγαινα στο υποβρύχιο μαζί του.
Δεν καλούσε άντρες στο υποβρύχιο,
αλλά είχε καλέσει κάποιες γυναίκες.
Δεν σου έστειλε μήνυμα τη 10η που έλεγε
"Πάμε με το υποβρύχιο αύριο";
Ναι.
Είπε "Το Nautilus πλέει πολύ ωραία, πάμε μια βόλτα αύριο".
Η Κιμ ήταν που επέμενε να πάει εκείνη.
Έτσι, πήγε.
Δύο ασκούμενοι έχουν τραυματιστεί. Ο ένας με έγκαυμα, ο άλλος με διάστρεμμα.
Καμμένα πέλματα, σπασμένα πόδια, σκισίματα,
μια άρρωστη γάτα, ένας φορτηγατζής που έχει πολλή δουλειά.
Ακυρώθηκαν τα Χριστούγεννα. Έρχεται χειμώνας.
Κι εγώ θα σκοτώσω κάποιον με ένα κουτάλι.
Θα επιλέξω το άτομο στην τύχη.
Προδοσία.
Τώρα που μεγάλωσες, πρέπει να συνηθίσεις ένα νέο φαινόμενο, την προδοσία.
Θα σε προδώσουν, θα σε ποδοπατήσουν και θα σε γονατίσουν.
Παίρνω το δίπλωμα οδήγησης στις 10 του μήνα.
-Τέλεια. -Ναι.
-Για μένα λέτε; -Ναι.
Ναι.
Θα σε πεθάνουμε με φιλιά.
Λίγο σκληρό.
Όχι, τα φιλιά είναι…
Φιλιά είπες;
Πολύ καλύτερα από σφυριά.
Δεν θα σε πεθάνουμε με σφυριά.
Με άκουσες να λέω σφυριά, αλλά είπα φιλιά.
-Ναι. -Δεν φιλάμε με σφυριά.
Θα ήταν λίγο αγενές.
Θα σε ζουλήξουμε στη μαλακή κοιλίτσα μιας γάτας.
Δεν θα υπάρχει διαφυγή.
Θα πρέπει να το απολαύσεις.
Δεν με γράφεις να μαγειρεύω στο εργαστήριο, έτσι;
-Ναι. -Το ξέρω.
Δεν θα μπει στην ταινία.
Όχι.
Δεν θα μπει. Το ξέρω ότι το θέλεις.
Φυσικά, είναι τέλειο πλάνο.
12 ΜΕΡΕΣ ΠΡΙΝ ΤΗΝ ΕΞΑΦΑΝΙΣΗ 30 ΙΟΥΛΙΟΥ 2017
Σήμερα θα δοκιμάσουμε μια προσομοίωση της διαδικασίας της εκτόξευσης.
Θα ρυμουλκήσουμε την εξέδρα, να δούμε αν την ελέγχει το υποβρύχιο.
Είμαι πολύ ενθουσιασμένος.
Στέφαν, παίρνεις ένα σκοινί από τη νέα εξέδρα;
-Ναι. -Ωραία.
Τι ερασιτέχνες.
Υπάρχει σχέδιο;
Όχι, ποτέ. Έχεις δει ποτέ κάποιο σχέδιο;
Δώσε μου το σκοινί, θα το τραβήξω να τεντώσει.
Μίλα μου.
-Πάνω ή εδώ; -Πρόσεχε μην τη γδάρει η αποβάθρα.
Γάμα με.
Ένα παξιμάδι έχει χαλαρώσει.
-Σοβαρά; -Ναι.
Αυτό εκεί έχει χαλαρώσει τελείως.
Έχουν χαλαρώσει όλες οι βίδες;
Πρέπει να τη βγάλει αύριο, αλλιώς, θα διαλυθεί.
-Αλήθεια; -Ναι.
Δεν ξέρω αν θα μπορέσουμε να κάνουμε εκτόξευση φέτος.
-Ευχαριστώ, έπλευσες ωραία. -Τουλάχιστον είναι άθικτη.
Φανταστικά.
Βρήκες τι φταίει;
Δεν με ενδιαφέρει. Θα το δει τεχνικός.
Γυρίζουμε τηλεόραση.
Μισό λεπτό θα πάρει.
Γράφει.
Είμαστε στην ξηρά πάλι.
Ό,τι δοκιμάσαμε πήγε καλά.
Ρυμουλκήσαμε την εξέδρα,
την φέραμε σε κλίση σχεδόν δέκα μοιρών.
Ήταν σαν τον Τιτανικό όταν βυθιζόταν.
Πήγε πολύ καλά.
Τη ρυμουλκήσαμε πρώτα με τον ηλεκτρικό κινητήρα.
Μπορούμε να πιάσουμε 1,7 κόμβους έτσι, που είναι όμορφα για την εκτόξευση.
Δεν υπήρξε κανένα πρόβλημα με…
Το χρονικό πλαίσιο…
Όχι, όλα πήγαν τέλεια. Είναι θαυμάσια.
Γιατί σε επτά ή οκτώ μέρες θα την πάμε στο Μπόρνχολμ,
για την εκτόξευση του πυραύλου.
Δεν ξέρω τι ημερομηνία έχουμε σήμερα,
αλλά ξέρω ότι στις 11 θα πάμε στο Μπόρνχολμ.
Υπάρχει πολλή πίεση γι' αυτό.
Θα δούμε πώς θα πάει.
Θα είμαι σε απόγνωση στην αρχή της μέρας,
θα πάει καλύτερα, και θα χαρώ.
Όταν μιλάς στον Πίτερ,
νομίζεις ότι μπορείς να τον εμπιστευτείς.
Αλλά με τον καιρό μαθαίνεις ότι είναι πολύ καλός ψεύτης.
Υπάρχει πολύς κόσμος με πολλά λεφτά που τον πιστεύει.
Αρχικά είπε ότι θα εκτόξευε τρεις πυραύλους φέτος.
Τώρα ίσως έχει μόνο έναν.
Τώρα όμως ο Πίτερ και η CS έχουν επιλέξει
τον ίδιο τόπο και χρόνο για την εκτόξευση των πυραύλων τους.
Ο διαστημικός αγώνας της Κοπεγχάγης έχει ξεκινήσει.
Δεν του απομένουν πολλοί πόροι.
Δεν μπορεί να κάνει πολλά τώρα.
Οι αρχές δεν έχουν βρει τα κινητά
της Κιμ Βαλ και του Πίτερ Μάντσεν.
Η αστυνομία προσπαθεί να αποκτήσει πρόσβαση στον υπολογιστή του Μάντσεν.
ΔΥΟ ΜΗΝΕΣ ΜΕΤΑ ΤΗΝ ΕΞΑΦΑΝΙΣΗ 3 ΟΚΤΩΒΡΙΟΥ 2017
Είχες μια περίεργη συνάντηση με τον Πίτερ τη μέρα πριν σκοτωθεί η Κιμ Βαλ.
Ήταν περίεργη κατάσταση.
Απλώς μιλούσαμε για κάτι
και, ξαφνικά, ανέφερε μια ιστοσελίδα
όπου μπορείς να δεις θύματα από τόπους φόνων,
πώς ήταν μετά τον φόνο.
Τέτοια πράγματα.
Μιλούσε γι' αυτό, με ρώτησε αν ήξερα την ιστοσελίδα.
Είπα "Τι στο καλό λες;"
Απλώς το είπε αυτό από το πουθενά.
Μερικές φορές μιλούσε για…
Παλιά μιλούσε συνέχεια για πολυβόλα και κανόνια,
και "Θέλουμε να πυροβολήσουμε κόσμο" και τέτοια.
Αλλά ήταν περισσότερο για πλάκα,
όχι ότι ήθελε να δει κάποιον…
να πεθαίνει μπροστά του.
ΒΡΕΘΗΚΑΝ ΒΙΝΤΕΟ ΜΕ ΦΕΤΙΧ, ΒΑΣΑΝΙΣΜΟΥΣ ΚΑΙ ΦΟΝΟΥΣ ΣΤΟΝ ΥΠΟΛΟΓΙΣΤΗ ΤΟΥ ΜΑΝΤΣΕΝ
Αλλά η αστυνομία βρήκε τέτοια στοιχεία στον σκληρό του δίσκο.
Αυτό είναι κάτι που δεν περίμενα από αυτόν.
Με εξέπληξε αυτό, πρέπει να πω.
Οι αρχές της Δανίας αποκάλυψαν νέα στοιχεία
για τον φόνο της Σουηδής Κιμ Βαλ.
Βίντεο βασανισμών και φόνων γυναικών στον υπολογιστή του Μάντσεν.
Στο εργαστήριό του βρέθηκε ένας δίσκος
με βίντεο με γυναίκες να βασανίζονται,
να αποκεφαλίζονται, ακόμα και να καίγονται ζωντανές.
Εκείνος λέει ότι ο δίσκος δεν ήταν δικός του.
ΔΥΟ ΜΗΝΕΣ ΜΕΤΑ ΤΗΝ ΕΞΑΦΑΝΙΣΗ 7 ΟΚΤΩΒΡΙΟΥ 2017
Καλημέρα.
Έχουμε νέα για την έρευνα της "υπόθεσης του υποβρυχίου".
Κάναμε πολλές καταδύσεις στον κόλπο Κουγκ την Πέμπτη και την Παρασκευή.
Χτες το πρωί βρήκαμε πρώτα μια τσάντα
όπου βρήκαμε τα ρούχα της Κιμ Βαλ,
το πουκάμισο, τη φούστα, τις κάλτσες και τα παπούτσια.
Επίσης ένα μαχαίρι, και βαρίδια για να βυθίσουν την τσάντα.
Το μεσημέρι βρήκαμε ένα πόδι και μετά άλλο ένα πόδι.
Λίγο μετά βρήκαμε ένα κεφάλι σε μια τσάντα,
δεμένη σε κομμάτια μετάλλου.
Δεν υπάρχει ίχνος κατάγματος στο κρανίο
ούτε ίχνος κάποιου άλλου τραύματος από αμβλύ αντικείμενο.
Η ΕΞΗΓΗΣΗ ΤΟΥ ΠΥΡΑΥΛΟ-ΜΑΝΤΣΕΝ ΚΑΤΑΡΡΕΕΙ
Βρήκαν το κεφάλι και τα πόδια,
και το κεφάλι δεν είχε κάποιο τραύμα
από την καταπακτή.
Επειδή ο Πίτερ έλεγε ότι η καταπακτή την είχε χτυπήσει στο κεφάλι
και ότι της είχε ανοίξει το κρανίο.
Αλλά δεν ήταν έτσι, όταν βρήκαν το κεφάλι.
Άρα, ο Πίτερ είπε ψέματα πάλι.
RML ΔΙΑΣΤΗΜΙΚΟ ΕΡΓΑΣΤΗΡΙΟ
Ο Μάντσεν αλλάζει ξανά εκδοχή.
Ο Μάντσεν τώρα λέει ότι ήταν δηλητηρίαση μονοξειδίου του άνθρακα.
Παραδέχεται ότι διαμέλισε το πτώμα της και το πέταξε στη θάλασσα.
Οι αρχές πιστεύουν ότι ήταν ένα σαδιστικό σεξουαλικό έγκλημα.
Έδεσε τη Βαλ και τη βασάνισε, πριν τη σκοτώσει.
Πιστεύουν ότι ήταν προμελετημένο.
ΣΕΞΟΥΑΛΙΚΗ ΕΠΙΘΕΣΗ "ΙΔΙΑΙΤΕΡΑ ΕΠΙΚΙΝΔΥΝΗΣ ΦΥΣΗΣ"
Νιώθω ότι το φάντασμα της Κιμ είναι θυμωμένο μαζί μου
και με μισεί που ήμουν φίλη με τον Πίτερ.
Και πώς τόλμησα να είμαι φίλη με ένα τέτοιο τέρας
χωρίς να προειδοποιήσω τον κόσμο γι' αυτό;
Είμαι τόσο αφελής.
Γιατί;
Δεν ξέρω, νομίζω ότι με χειραγωγούσε.
Και είναι όλο και πιο προφανές
ότι ίσως εγώ ήταν να πάω στο υποβρύχιο.
Εγώ ήταν να πάω στο υποβρύχιο μαζί του την επόμενη μέρα.
Αν είχες πάει στον υποβρύχιο μαζί του, θα ένιωθες ασφαλής;
Ναι, φυσικά.
Γιατί;
Επειδή ήταν φίλος μου.
ΜΙΑ ΜΕΡΑ ΠΡΙΝ ΤΗΝ ΕΞΑΦΑΝΙΣΗ 9 ΑΥΓΟΥΣΤΟΥ 2017
Ήσυχο το διαστημικό εργαστήριο. Φαίνεται πως δεν ήρθε κανείς.
Σήμερα το RML ίσως είναι διαστημικό πρόγραμμα ενός ανθρώπου.
Δεν πρέπει να είναι έτσι.
Χρειάζομαι κόσμο εδώ, για να υπάρξει αποτέλεσμα.
Αλλά δεν ήρθε κανείς.
Είναι ένα τραγικό, χαζό,
παράδοξο, παράλογο, τρελό πράγμα.
Ήρθαν στο νησί να βοηθήσουν τον Πίτερ να πάει στο διάστημα.
Και τι κάνουν; Βοηθούν;
Τι νόημα έχει, γαμώτο;
Νομίζω ότι πάντα ήθελε να είναι δικτάτορας, να ελέγχει τον κόσμο.
Αλλά οι ασκούμενοι έφυγαν.
Κι εγώ αποκαρδιώθηκα.
Δεν μπορούσε να τους κρατήσει, να τους ελέγξει,
γιατί δεν είχε την εξουσία να το κάνει.
Πώς αποκτάς τη μέγιστη εξουσία;
Προκαλώντας πόνο σε κάποιον.
Έχω ένα ρητό.
Στις πιο σημαντικές στιγμές της ζωής σου
είσαι ολομόναχος.
Είσαι ολομόναχος όταν γεννιέσαι, και είσαι ολομόναχος όταν πεθαίνεις.
Στην τελική, είσαι ολομόναχος
στις πιο σημαντικές στιγμές της ζωής σου.
Νέα από την Κοπεγχάγη.
Ο Δανός που κατηγορείται ότι σκότωσε μια δημοσιογράφο
στο αυτοσχέδιο υποβρύχιό του
δικάζεται στην πόλη.
Η εισαγγελία επιδιώκει ισόβια κάθειρξη για τον Πίτερ Μάντσεν.
Οι δικηγόροι του εστιάζουν στην έλλειψη δικανικών στοιχείων
που να διαψεύδουν την εκδοχή του.
Δηλώνει αθώος…
Ζητούν εξάμηνη ποινή για διαμελισμό πτώματος.
Ο Μάντσεν κατηγορείται για φόνο εκ προμελέτης
και βεβήλωση σορού,
καθώς και για σεξουαλική πράξη εκτός συνουσίας
ιδιαίτερα επικίνδυνης φύσης.
Η νομική ορολογία κρύβει την κτηνωδία του υποτιθέμενου εγκλήματος.
Το πρόβλημα είναι πως στο υποβρύχιο ήταν μόνο δύο άνθρωποι,
και μόνο αυτοί ξέρουν τι συνέβη εκεί.
Τι συνέβη πραγματικά;
Η εισαγγελία λέει ότι θα αποκαλύψει στοιχεία
που θα αποδείξουν πώς ο Μάντσεν σχεδίαζε τον φόνο και την εξαφάνιση της σορού.
Η δίκη αναμένεται να λήξει στο τέλος του Απρίλη.
ΕΠΤΑ ΜΗΝΕΣ ΜΕΤΑ ΤΗΝ ΕΞΑΦΑΝΙΣΗ
Σήμερα είναι η πρώτη μέρα της δίκης.
Έλαβα ένα email από την αστυνομία ότι θα είμαι μάρτυρας.
Εγώ προσπαθώ να αποφύγω το δικαστήριο,
λόγω του τύπου και λόγω της παρουσίας του Πίτερ εκεί.
Ναι.
Με πιάνει πολύ άγχος, όταν ξέρω ότι θα υπάρξουν πολλές λεπτομέρειες.
Επειδή οι λεπτομέρειες το κάνουν πιο ρεαλιστικό για μένα, και…
Και το γεγονός ότι…
ξαφνικά αρχίζεις να σκέφτεσαι ρεαλιστικές εικόνες.
Σκατά, συγγνώμη.
Απλώς με πιάνει αυτό το περίεργο
άγχος για τον Πίτερ.
Και δεν το περιμένεις;
Όχι, αλλά απλώς ξέρω ότι θα πάθω κρίσεις πανικού
ίσως 15 φορές αυτόν τον μήνα, απλώς το ξέρω.
Και όλοι παίρνουν τηλέφωνα, σε φάση…
Και όλα τα μηνύματα που λένε "Να ξέρεις ότι θα είμαι εδώ για σένα",
και ξέρεις ότι κάτι γίνεται
ή ότι κάτι έγινε, όταν το λένε αυτό.
Φάση "Είσαι καλά;" Φάση "Τι έγινε τώρα;"
Εντάξει, ας διαβάσουμε τα μηνύματα.
-Ας διαβάσουμε τους τίτλους ειδήσεων. -Τι συμβαίνει στη δίκη;
Ο εισαγγελέας λέει στη δίκη ότι θα υπάρξουν πολλές
πολύ βίαιες φωτογραφίες, λεπτομερείς φωτογραφίες.
Ότι βρήκαν στον υπολογιστή του βίντεο
εκτελέσεων.
Και ότι στις 8:20,
πριν φύγει με την Κιμ,
έψαξε τις λέξεις "αποκεφαλισμός", "οδύνη" και "πόνος".
Ότι ένα βίντεο δείχνει μια άγνωστη νεαρή
με επιθανάτιους ρόγχους, ενώ της κόβουν τον λαιμό.
Ένα βίντεο που δείχνει μια νέα γυναίκα να πεθαίνει,
επειδή της κόβουν τον λαιμό.
Στις 10 Αυγούστου;
Στις 8:23 π.μ.
Ναι, αυτό είναι λίγο πριν έρθουμε για να αρχίσουμε τα γυρίσματα.
Κάπου τότε πρέπει να του έστειλα ότι ερχόμασταν.
Μου είπε "Δεν γίνεται και τίποτα σήμερα, αλλά, βεβαίως, ελάτε".
Η ΜΕΡΑ ΤΗΣ ΕΞΑΦΑΝΙΣΗΣ 10 ΑΥΓΟΥΣΤΟΥ 2017
Τι θα γίνει τώρα;
Έρχονται ή όχι;
-Πρέπει. -Εντάξει.
Κάτι με ενοχλεί.
Σου είπα να το βάλεις εκεί, αλλά το θέλω εδώ.
Μπορώ να τα κάνω όλα; Ναι.
Μπορείς.
Όχι, ήταν καλύτερα εδώ.
Τα κάνω όλα ταυτόχρονα.
-Ναι. -Εντάξει.
Ναι.
Λένε ότι εκείνη τη μέρα
το πριόνι φαίνεται στα πλάνα που πήρες.
Το πριόνι με την πορτοκαλί λαβή φαίνεται στο βίντεο.
Ναι, ήταν στον πίσω τοίχο.
Την επόμενη μέρα, όταν τον ψάχναμε και ήμασταν στο εργαστήριο,
το πορτοκαλί πριόνι έλειπε.
Τον είδα να στέλνει μήνυμα.
Σε εσένα πρέπει να έστελνε.
Να πάτε στο υποβρύχιο.
ΠΑΜΕ ΓΙΑ ΠΛΑΚΑ ΣΤΟ ΥΠΟΒΡΥΧΙΟ ΑΥΡΙΟ
ΕΙΝΑΙ ΠΟΛΥ ΩΡΑΙΟ ΤΩΡΑ
ΕΝΤΑΞΕΙ, ΚΑΛΟ ΑΚΟΥΓΕΤΑΙ
Ας περιμένουμε να περάσει η μοτοσικλέτα.
Θα έχουμε λίγο θόρυβο εδώ κι εκεί.
Αλλά τι γίνεται;
Τι γίνεται;
Είμαστε τώρα στις 10 Αυγούστου 2017.
Έχουμε κλείσει το Σαββατοκύριακο στις 26 και 27
για εκτόξευση πυραύλου στη Βαλτική.
Έχουμε κλείσει και τις 2 και 3 Σεπτεμβρίου για εκτόξευση πυραύλου.
Οι φίλοι μας στην Copenhagen Suborbitals, την παλιά μου εταιρεία,
έχουν κλείσει τις ίδιες μέρες.
Δεν έχω λόγια
για να σου δώσω να καταλάβεις πόση ένταση υπάρχει σε αυτήν την κατάσταση
με τον Πίτερ και το παλιό του πρότζεκτ.
Όπως έχει τώρα, ακυρώνω τη διαδρομή με το υποβρύχιο την Παρασκευή,
μέχρι να εκτοξεύσουν τον πύραυλό τους και μέχρι να έχουμε λεφτά.
-Διάλειμμα; -Διάλειμμα.
Τι γίνεται εκεί πίσω;
Ναι, είναι…
Δεν μου αρέσει να είναι η πόρτα ανοιχτή. Ο Μπγιάρκε. Όλα καλά;
Όχι, δεν βρίσκω το κλειδί για το υποβρύχιο.
Το έχω στο… Κρέμονται πολλά εκεί μέσα. Τα UC3.
ΞΕΚΙΝΗΣΕ Η ΕΞΕΤΑΣΗ ΤΟΥ ΜΑΝΤΣΕΝ
Ο εισαγγελέας ρωτά γιατί ο Πίτερ είπε
ότι η Κιμ πέθανε από χτύπημα καταπακτής, και δύο μήνες μετά είπε κάτι άλλο.
Τα πράγματα αλλάζουν.
Και απαντάει ότι…
Πρέπει να κλείσεις τις κουρτίνες.
Να μη λες στον κόσμο τι σκέφτεσαι.
Να μη μοιράζεσαι.
"Δεν αποκαλύπτω την εξήγησή μου,
μέχρι να αναγκαστώ να πω με ποιον τρόπο πέθανε".
Φαντάσου να είσαι στο δικαστήριο.
"Μπορείς να μας πεις τι έκανες την Πέμπτη 27 Απριλίου 2016
στις 21:00 το βράδυ;"
Ομολογεί ότι κρύβει την αλήθεια.
Είναι παράλογο.
Όταν σε ρωτούν στο δικαστήριο
"Πες μας τι έκανες την τάδε ώρα στο τάδε μέρος",
δεν σε ρωτούν από περιέργεια.
Αν απαντήσεις την ερώτηση και πεις
"Δολοφονούσα τη σύζυγο του γείτονά μου" ή κάτι τέτοιο,
αν έπρεπε να είσαι ειλικρινής.
Αυτό που θέλω να πω είναι πως αν είσαι υπό πολιορκία,
αν είσαι… Πώς το λένε; Κατηγορούμενος.
Δεν πρέπει να πεις τίποτα.
Γιατί να ανοιχτώ σε ανθρώπους που με ανακρίνουν;
Με τίποτα.
Έχω το δικαίωμα να μη μιλήσω,
και ό,τι πω και κάνω μπορεί να χρησιμοποιηθεί εναντίον μου
στο δικαστήριο.
Έτσι είναι, βασικά.
Πρέπει να μάθω να το βουλώνω. Πρέπει να μάθω τη λέξη "μυστικότητα".
Εντάξει, αναλύσαμε την όλη διαμάχη.
Θέλω το μέρος να είναι…
Εντάξει. Μπγιάρκε;
Βρήκες το…
Θα πας στο υποβρύχιο με τον στεγνωτήρα και το μπουκάλι, σωστά;
Ναι.
Και την Παρασκευή ρεπό.
Τι;
Γιατί;
Θα δεις ακριβώς γιατί.
Αλλά δεν έχω στρατιωτική εκπαίδευση να ξέρω να μη μιλάω.
Ο Πίτερ κρατούσε έναν μεταλλικό σωλήνα. Είπε ότι είχε να φτιάξει κάτι.
Ναι, εντάξει.
-Πρέπει να φτιάξω κάτι για τον Άλεξ… -Ναι, πήγαινε.
Εγώ απλώς θα πρέπει έρθω πάλι δυο μέρες την άλλη βδομάδα.
Έχει πλάκα. Ξέρω πού είναι το κινητό σου. Ξέρεις πού είναι το δικό μου;
Τέσσερα λεπτά μετά τον κάλεσαν, απάντησε και πήγε έξω.
Όταν τον χαιρετήσαμε, το είχε μόλις κλείσει.
Με την Κιμ μιλούσε.
Μετακόμιζε στο Πεκίνο, αλλά ήθελε να του πάρει συνέντευξη.
Και την κάλεσε στο υποβρύχιο.
ΦΑΝΤΑΣΤΙΚΑ, ΦΤΑΝΩ ΣΕ ΛΙΓΑ ΛΕΠΤΑ
Είχε το αποχαιρετιστήριο πάρτι της, αλλά δεν πήγε, για να πάρει τη συνέντευξη.
Όταν αποχαιρετούσε τους φίλους της,
ο Πίτερ έβαλε μάλλον τα εργαλεία στο σκάφος.
Ο ΜΑΝΤΣΕΝ ΕΙΧΕ ΣΤΟ ΥΠΟΒΡΥΧΙΟ ΕΝΑ ΠΡΙΟΝΙ, ΕΝΑ ΜΑΧΑΙΡΙ,
ΕΝΑ ΜΕΓΑΛΟ ΚΑΤΣΑΒΙΔΙ, ΛΟΥΡΙΑ, ΣΧΟΙΝΙΑ ΚΑΙ ΜΕΤΑΛΛΙΚΟΥΣ ΣΩΛΗΝΕΣ
Έφυγαν από το Ρέφσελουν στις 7:20,
και τα τελευταία τέσσερα μηνύματα της Κιμ στον φίλο της ήταν
"Ζω ακόμα, αλλά πάω κάτω τώρα. Σε αγαπώ.
Έφερε και καφέ και μπισκότα".
"Ζω ακόμα, αλλά πάω κάτω τώρα. Σε αγαπώ".
ΠΑΡΟΥΣΙΑΖΕΤΑΙ ΒΙΑΙΟ ΣΚΙΤΣΟ
Ο ΜΑΝΤΣΕΝ ΕΔΕΣΕ ΤΟ ΘΥΜΑ ΣΤΟ ΥΠΟΒΡΥΧΙΟ,
ΟΠΟΥ ΤΗ ΒΑΣΑΝΙΣΕ, ΤΗΝ ΚΑΚΟΠΟΙΗΣΕ ΣΕΞΟΥΑΛΙΚΑ ΚΑΙ ΤΗ ΣΚΟΤΩΣΕ
ΠΑΡΟΥΣΙΑΖΕΤΑΙ ΣΚΙΤΣΟ ΤΟΥ ΚΟΡΜΟΥ ΚΑΙ ΤΗΣ ΚΟΙΛΙΑΣ ΤΗΣ ΚΙΜ ΒΑΛ
ΠΟΛΛΑ ΣΗΜΑΔΙΑ ΜΕ ΤΡΑΥΜΑΤΑ
ΣΕ 37 ΣΗΜΕΙΑ ΟΠΟΥ ΤΗ ΜΑΧΑΙΡΩΣΕ Ή ΤΗΝ ΚΑΡΦΩΣΕ ΜΕ ΜΑΧΑΙΡΙ Ή ΚΑΤΣΑΒΙΔΙ
Nautilus, λαμβάνεις;
Πίτερ, είσαι καλά;
Νομίζω ότι την έλεγαν Κιμ. Δεν ελέγχω το ιστορικό των δημοσιογράφων.
Ο ΙΑΤΡΟΣ ΣΤΟ ΕΛΙΚΟΠΤΕΡΟ ΛΕΕΙ "ΔΕΝ ΦΑΙΝΟΤΑΝ ΣΟΚΑΡΙΣΜΕΝΟΣ"
Ο ΜΑΝΤΣΕΝ ΜΕΤΑΦΕΡΘΗΚΕ ΑΠΟ ΤΟ ΛΙΜΑΝΙ ΣΤΟ ΕΓΚΛΗΜΑΤΟΛΟΓΙΚΟ
ΕΙΧΕ ΠΡΟΣΦΑΤΕΣ ΕΚΔΟΡΕΣ ΣΤΟΝ ΠΗΧΗ ΚΑΙ ΤΩΝ ΔΥΟ ΧΕΡΙΩΝ
ΚΑΙ ΑΙΜΑ ΤΗΣ ΚΙΜ ΒΑΛ ΣΤΟ ΑΡΙΣΤΕΡΟ ΡΟΥΘΟΥΝΙ ΤΟΥ
Δεν ήταν κανείς άλλος μέσα, μόνο εγώ.
ΕΧΩ ΕΝΑ ΣΧΕΔΙΟ (ΦΟΝΟΥ) ΕΤΟΙΜΟ ΠΟΥ ΕΙΝΑΙ ΜΕΓΑΛΗ ΑΠΟΛΑΥΣΗ
Καταλαβαίνω γιατί φοβάσαι να τον δεις στο δικαστήριο.
Αλλά αυτό που έγινε είναι πολύ παρόμοιο με το μήνυμα που έλαβες.
Υπερβολικά παρόμοιο.
Δεν έχει εξακριβωθεί η αιτία θανάτου.
Αν δεν αποδείξουν ότι τη σκότωσε, που είναι ακόμα πιθανό…
Μα είπε ότι τη διαμέλισε.
Ναι, αυτό είναι βεβήλωση σορού.
Σκατά.
Θα είναι πολύ πιο ελαφριά ποινή.
Δεν έχουν κερδίσει τη δίκη ακόμα.
Η κατάθεσή σου ίσως είναι σημαντική.
Πρέπει να πάρω την αστυνομία.
Η τελευταία μου συνομιλία με τον Πίτερ ήταν στις 10 Αυγούστου.
Μπορώ να σου πω ακριβώς την ώρα, ήταν στις 6:48 μ.μ.
Όπως καταλαβαίνω τώρα, αυτό ήταν 12 λεπτά πριν φύγει με την Κιμ Βαλ στο Nautilus
για το τελευταίο ταξίδι.
Αυτή η ώρα θα με στοιχειώνει πάντα.
Γιατί;
Γιατί δεν υπήρχε τίποτα στη φωνή του
που να υποδείκνυε κάτι.
Τίποτα.
Ήταν σαν κάθε άλλη συνομιλία μας.
Ναι.
Ο Μάντσεν δήλωσε αθώος για τον φόνο μιας δημοσιογράφου στο υποβρύχιό του,
αλλά παραδέχτηκε ότι διαμέλισε τη σορό της.
Χαμογελούσε, ενώ έλεγε στο δικαστήριο ότι δεν βλέπει τι σημασία έχει,
γιατί ήταν ήδη νεκρή.
ΖΩΝΤΑΝΑ ΑΠΟ ΤΗ ΔΙΚΗ: Ο ΜΑΝΤΣΕΝ ΚΑΤΑΘΕΤΕΙ ΞΑΝΑ
Η ΔΕΥΤΕΡΗ ΜΕΡΑ ΤΗΣ ΔΙΚΗΣ ΤΟΥ ΜΑΝΤΣΕΝ
Ο ΜΑΝΤΣΕΝ ΔΙΑΓΝΩΣΤΗΚΕ ΜΕ ΜΥΘΟΜΑΝΙΑ
ΚΑΙ ΕΛΛΕΙΨΗ ΕΝΣΥΝΑΙΣΘΗΣΗΣ, ΜΕΤΑΜΕΛΕΙΑΣ ΚΑΙ ΕΝΟΧΗΣ
Η κατάθεση του Μάντσεν τη δεύτερη μέρα της δίκης
έκανε τη δίκη λίγο τσίρκο.
Όποιον μπορούσε να πάρει μαζί του, θα το έκανε.
Δημιουργούσε υποψίες για τους νέους που τον βοηθούσαν.
Ο Πίτερ είπε ότι οι ασκούμενοι έβαλαν πράγματα στον υπολογιστή του,
και ότι ένας ασκούμενος ειδικά ζούσε στο εργαστήριό του
και είχε πρόσβαση στον υπολογιστή, προφανώς εννοούσε εμένα.
Δεν νοιάζεται για κανέναν,
απλώς θέλει να γλυτώσει ο ίδιος.
Έχασα όλες τις καλές αναμνήσεις σε αυτό το σημείο.
Γιατί το κάνεις αυτό; Δηλαδή…
Τώρα θέλω να κάνω ό,τι μπορώ
για να αποδοθεί δικαιοσύνη για την Κιμ Βαλ.
Σήμερα καταθέτουν ασκούμενοι κι εθελοντές από το διαστημικό εργαστήριο του Μάντσεν.
Θα τον δω σήμερα.
Και μετά δεν θα τον ξαναδώ ποτέ.
Ο μάρτυρας είπε ότι δεν είχε ξαναδεί αυτά τα εργαλεία στο σκάφος,
και ότι δεν υπήρχε λόγος να είναι εκεί.
Μάρτυρας είπε ότι δεν είχε πρόσβαση στον υπολογιστή του Μάντσεν,
αλλά ότι ο Μάντσεν τού είχε πει ότι είχε προσβλητικό περιεχόμενο.
Ο Πίτερ που ήξερα πέθανε.
Περνάω πένθος.
Σήμερα θα καταθέσει μια ανώνυμη μάρτυρας κεκλεισμένων των θυρών.
Στην τελική αγόρευση η εισαγγελία είπε
ότι ο Μάντσεν είχε περιγράψει ένα σχέδιο φόνου σε γραπτό μήνυμα.
Το είχε σβήσει από το κινητό του,
αλλά η αστυνομία το απέκτησε από άλλη πηγή.
Η ετυμηγορία αναμένεται σε δύο μέρες.
Είναι από τα πιο δύσκολα πράγματα που έχω κάνει, αλλά είναι σημαντικό.
Το χρωστώ στην οικογένεια της Κιμ.
Αρχίζεις να κάνεις πολύ σκοτεινές σκέψεις
για σένα και για την ύπαρξή σου.
Επειδή…
Εσείς είστε που πρέπει να ξέρετε
ότι ήταν ικανός γι' αυτό.
Πρέπει να πείτε σε όλον τον κόσμο ότι το είδατε όλο,
ότι τα ξέρατε όλα.
Εγώ έχω ακόμα πιο πολλή ντροπή, γιατί πήρα το γαμημένο μήνυμα.
Στα δανικά έχουμε μια έκφραση
ότι μπορείς να σιωπήσεις κάποιον μέχρι θανάτου.
Με έναν τρόπο, δηλαδή,
αν δεν μιλήσεις για κάτι, δεν υπάρχει.
Αλλά κάποια από την αλήθεια αυτής της ιστορίας θα χαθεί,
αν δεν ειπωθούν οι ιστορίες αυτών που απομένουν.
Δεν μετανιώνω που υπερασπίστηκα τον Πίτερ τις πρώτες μέρες.
Τι άλλο να έκανα;
Εμπιστευόμουν τη φιλία μας, τις αξίες που πίστευα ότι είχε.
Πού θα βρεις ένα μέρος όπου κάποιος φτιάχνει υποβρύχια ή πυραύλους;
Ο κόσμος ήρθε, γιατί ήταν τέλεια να δουλεύεις με τον Πίτερ.
Μιλούσα υπερήφανα γι' αυτόν. Τώρα προσπαθώ να το αποφεύγω.
Οι δικοί μου και οι φίλοι μου είπαν
"Γιατί συμμετείχες σε αυτό; Είσαι κι εσύ έτσι;
Δεν το ήξερες;"
Είναι δύσκολο να το εξηγήσω σε κάποιον που δεν ήταν εκεί
όταν όλα φαίνονταν καλά.
Φεύγω απλώς.
Αυτό το μέρος δεν θα με ξαναδεί ποτέ.
Και ελπίζω…
ότι όλα θα πάνε καλά για μένα και για τους άλλους εδώ.
Ναι, αυτό ήταν.
Η ΜΕΡΑ ΤΗΣ ΕΤΥΜΗΓΟΡΙΑΣ 25 ΑΠΡΙΛΙΟΥ 2018
Θα κάνετε έφεση, αν χάσετε;
Ουδέν σχόλιο.
Ναι.
-Τι ώρα είναι; -Μία. Διαβάζουν την ετυμηγορία τώρα.
Το δικαστήριο ανακοινώνει την ποινή.
Ο Πίτερ Λ. Μάντσεν καταδικάζεται σε ισόβια φυλάκιση.
Ισόβια.
-Ισόβια. -Ισόβια.
Χρειάζομαι…
Ξέρεις τι, Έμα; Χρειάζομαι μια αγκαλιά.
Γαμώτο.
Η Κιμ Βαλ ήταν ένα αθώο θύμα.
Δεν ήταν ένας προμελετημένος φόνος της Κιμ Βαλ,
αλλά ένας προμελετημένος φόνος της επόμενης γυναίκας
που θα πήγαινε μόνη μαζί του βόλτα με το υποβρύχιο.
Ο Πίτερ που ήξερα δέκα χρόνια
και ο Πίτερ που έπλευσε στις 10 Αυγούστου και γύρισε στις 11 Αυγούστου
είναι διαφορετικοί άνθρωποι.
Πολύ διαφορετικοί άνθρωποι.
Ναι, είναι…
Είναι… Το βρίσκω…
Το βρίσκω τρομακτικό ότι οι άνθρωποι μπορούμε να έχουμε τέτοια διττότητα.
Είναι εξίσου τρομακτικό ότι δεν το είδα.
Η μόνη παρηγοριά που έχω είναι ότι δεν το είδε και κανείς άλλος.
Γεια.
Τέσσερα, τρία, δύο,
ένα, μηδέν.
Εκτόξευση.
Αυτά είχα να πω για το θέμα.
Ναι, το βγάλαμε από τη μέση.
-Ναι. -Εντάξει.
Εντάξει.
Δεν χρειάζεται να επιστρέψουμε σε αυτό το κεφάλαιο.
Όχι, αλλά τώρα ξέρουμε ότι υπάρχει.
Και μπορώ να σου πω, χωρίς σύγκριση,
ότι είμαι πολύ ειλικρινής εδώ, ίσως και λίγο υπερβολικά, αλλά…
Μια οπτική θα ήταν…
Και τώρα απλώς σας ρωτάω ως κανονικούς ανθρώπους.
Γνωρίζετε ότι πιθανώς
υπάρχουν ψυχοπαθείς ανάμεσά μας;
Άνθρωποι αρπακτικά που ζουν ανάμεσά μας και αρπάζουν ανθρώπους,
τους χρησιμοποιούν, τους πετάνε, και ίσως τους παρακολουθούν μετά.
Υπάρχουν άνθρωποι αρπακτικά ανάμεσά μας.
Οι ψυχοπαθείς είναι συχνά πολύ χαρισματικοί,
είναι άριστοι ομιλητές, είναι πειστικοί.
Έχουν αυταπάτες μεγαλείου για τον εαυτό τους.
Και δεν ενδιαφέρονται για κανέναν.
Ο ψυχοπαθής θα προσπαθήσει να τιμωρήσει όσους έχει μαγέψει.
Θα το κάνει μετά, παρακολουθώντας τους,
μιλώντας άσχημα γι' αυτούς.
Είναι πιθανό να έχεις συναντήσει έναν άνθρωπο αρπακτικό.
Κι εγώ δεν θα είχα ιδέα.
Ξέρει ο ψυχοπαθής ότι είναι ψυχοπαθής;
Δεν είμαι σίγουρος.
ΤΟ UC3 NAUTILUS ΔΙΑΛΥΘΗΚΕ
ΥΠΟ ΤΗΝ ΕΠΟΠΤΕΙΑ ΤΗΣ ΑΣΤΥΝΟΜΙΑΣ ΤΗΣ ΚΟΠΕΓΧΑΓΗΣ
Ο ΠΙΤΕΡ ΜΑΝΤΣΕΝ ΚΡΙΘΗΚΕ ΕΝΟΧΟΣ ΓΙΑ ΦΟΝΟ ΕΚ ΠΡΟΜΕΛΕΤΗΣ
ΚΑΙ ΕΚΤΙΕΙ ΠΟΙΝΗ ΙΣΟΒΙΑΣ ΦΥΛΑΚΙΣΗΣ ΣΤΗ ΔΑΝΙΑ
ΣΤΗ ΔΙΑΡΚΕΙΑ ΤΗΣ ΔΙΚΗΣ, ΔΕΚΑ ΑΣΚΟΥΜΕΝΟΙ ΚΑΙ ΕΘΕΛΟΝΤΕΣ ΣΤΟ RML
ΚΑΤΕΘΕΣΑΝ ΕΝΑΝΤΙΟΝ ΤΟΥ
ΤΟ ΔΙΚΑΣΤΗΡΙΟ ΕΙΠΕ ΠΩΣ ΠΛΑΝΑ ΑΠΟ ΑΥΤΟ ΤΟ ΝΤΟΚΙΜΑΝΤΕΡ
ΕΠΑΙΞΑΝ ΚΑΘΟΡΙΣΤΙΚΟ ΡΟΛΟ ΣΤΗΝ ΚΑΤΑΔΙΚΗ ΤΟΥ
ΛΟΓΩ ΤΗΣ ΕΥΑΙΣΘΗΤΗΣ ΦΥΣΗΣ ΤΗΣ ΙΣΤΟΡΙΑΣ, ΠΟΛΛΕΣ ΦΩΝΕΣ ΕΧΟΥΝ ΑΛΛΟΙΩΘΕΙ
Υποτιτλισμός: Νίκος Καρτσάνης